CELEX: 62010CN0177
Language: hu
Date: 2010-04-07 00:00:00
Title: C-177/10. sz. ügy: Juzgado de lo Contencioso-Administrativo n °12 de Sevilla (Spanyolország) által 2010. április 7-én benyújtott előzetes döntéshozatal iránti kérelem — Fransisco Javier Rosado Santana kontra Consejería de Justicia y Administración Pública de la Junta de Andalucía

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/16
            
         Juzgado de lo Contencioso-Administrativo no 12 de Sevilla (Spanyolország) által 2010. április 7-én benyújtott előzetes döntéshozatal iránti kérelem — Fransisco Javier Rosado Santana kontra Consejería de Justicia y Administración Pública de la Junta de Andalucía
   (C-177/10. sz. ügy)
   2010/C 179/27
   Az eljárás nyelve: spanyol
   
      A kérdést előterjesztő bíróság
   
   Juzgado de lo Contencioso-Administrativo no 12 de Sevilla
   
      Az alapeljárás felei
   
   
      Felperes: Fransisco Javier Rosado Santana
   
      Alperes: Consejería de Justicia y Administración Pública de la Junta de Andalucía
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni az [ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 99/70/EK tanácsi] irányelvet (1), hogy mivel az Unió egyik tagországának alkotmánybírósága korábban már kimondta, hogy eltérő jogok megállapítása a határozott időre szerződtetett és a határozatlan időre kinevezett köztisztviselők tekintetében nem feltétlenül ellentétes az alkotmánnyal, ezért ez szükségszerűen az említett közösségi norma alkalmazhatóságának kizárását jelenti a közszolgálat területén?
            
         
               2.
            
            
               Úgy kell-e értelmezni az említett irányelvet, hogy azzal ellentétes, ha valamely nemzeti bíróság úgy értelmezi az egyenlő bánásmód és a hátrányos megkülönböztetés tilalmának elvét, hogy az általános jelleggel kizárja hatálya alól a határozott időre szerződtetett és a határozatlan időre kinevezett köztisztviselők egyenlőnek tekintését?
            
         
               3.
            
            
               Úgy kell-e értelmezni az említett szakaszt, hogy azzal ellentétes, ha az ideiglenes rendszerben teljesített szolgálatot nem veszik figyelembe szolgálati időként akkor, amikor az illető határozatlan időre kinevezett köztisztviselővé válik, konkrétan a javadalmazás, a besorolás és a köztisztviselői előmenetel szempontjából?
            
         
               4.
            
            
               Az említett szakasz értelmében úgy kell-e értelmezni a nemzeti jogszabályt, mint amely nem zárja ki az ideiglenes jogviszony keretében teljesített közszolgálat beszámítását?
            
         
               5.
            
            
               Úgy kell-e értelmezni az említett szakaszt, hogy bár valamely pályázati kiírás feltételei közzétételre kerültek és azokat az érdekelt nem támadta meg, a nemzeti bíróság köteles vizsgálni, hogy azok ellentétesek-e a közösségi jogszabállyal, és ilyen esetben, ha azok az említett szakaszba ütköznek, akkor e feltételeket vagy a szóban forgó nemzeti rendelkezést nem alkalmazhatja?
            
         
      (1)  HL L 175., 43. o.; magyar nyelvű különkiadás 5. fejezet, 3. kötet, 368. o.